ભારતના વડા પ્રધાન નરેન્દ્ર મોદી તારીખ ૨૫ સપ્ટેમ્બરે અમેરિકા -ન્યુયોર્ક અને વોશિંગટન –એમના નિયત કાર્યક્રમ પ્રમાણે આવી રહ્યા છે . નરેન્દ્ર મોદીને આવકારવા અમેરિકન પ્રેસિડન્ટ બરાક ઓબામાનું વહીવટી તંત્ર થનગની રહ્યું છે. લાલ જાજમ બિછાવવાની તૈયારીઓ ચાલી રહી છે. ઓબામા નરેન્દ્ર મોદી માટે વિશેષ ભોજન સમારંભની પણ તૈયારી કરી રહ્યા છે. ભારતના વડાપ્રધાન નરેન્દ્ર મોદીને આવકારવા માટે યુએસએ સ્થિત ભારતીયોમાં પણ અનોખો ઉત્સાહ જોવા મળી રહ્યો છે અને નવરાત્રિમાં દિવાળી જેવો માહોલ છવાયો છે એમ કહીએ તો ચાલે .